Politiet i Finnmark ble fredag kontaktet av en eieren av en edderkopp i Alta. Mannen i 50-årene hadde oppdaget at hans 10 centimeter store edderkopp var forsvunnet fra huset, skriver iFinnmark.

Det er ikke klart hva slags edderkopp det er snakk om, men den skal være farlig for mennesker.

– Hvis den blir sinna og biter, er den særdeles giftig, sier operasjonsleder i Finnmark politidistrikt, Svein Erik Jakobsen til avisa.

Edderkoppen forsvant i området mellom Elvebakken og Amtmannsnes i Alta. Folk som tilfeldigvis skulle treffe på edderkoppen bes kontakte politiet.

– Edderkoppen har en verdi. Hvis man finner den og ser at det er liv i krabaten kan man varsle politiet, så skal vi varsle eier, sier Jakobsen til lokalavisa.